**Δράσεις 26ου – 29ου Δημοτικών Σχολείων ΖΕΠ Αχαρνών**

Για την "Ημέρα κατά της σχολικής βίας και του εκφοβισμού" είχαμε προγραμματίσει δραστηριότητες οι οποίες εντάσσονται στις Δράσεις ΖΕΠ, που έχουν εγκριθεί από την Επιστημονική Επιτροπή των ΖΕΠ και υλοποιούνται φέτος στα σχολεία μας. Οι δράσεις υλοποιούνται σε όλη τη διάρκεια της σχολικής χρονιάς γιατί θεωρούμε ότι τέτοια φαινόμενα δεν αντιμετωπίζονται μόνο με μια ημέρα αλλά με συνεχή και συνεπή παρέμβαση.

Οι Δράσεις που έχουν σχετικές δραστηριότητες είναι:

· Εγώ, εμείς, οι άλλοι, τόσο διαφορετικοί και τόσο ίδιοι.

· Ταξίδι στον κόσμο των συναισθημάτων.

· Προβληματίζομαι - σκέφτομαι - ενεργώ.

· Μαθαίνω να προστατεύω τον εαυτό μου - Βοηθώ τους άλλους.

· Άσκηση και σωστή διατροφή, σύμμαχοι στη ζωή.

Στις 6 Μαρτίου με αφορμή την ημέρα κατά της ενδοσχολικής βίας οι δράσεις κορυφώθηκαν και δόθηκε έμφαση στο μήνυμα, ότι η βία στα σχολεία είναι υπόθεση όλων μας και μόνο με τη συμμετοχή και τη συνεργασία μαθητών και εκπαιδευτικών και γονέων μπορεί να εξαλειφθεί.

Οι κεντρικές δραστηριότητες πραγματοποιήθηκαν από τις Δ', Ε' και ΣΤ' τάξεις και των δύο σχολείων. Συγκεκριμένα η δραστηριότητα με το σύνθημα "Όχι στη βία!" έγινε συλλογικά και ταυτόχρονα από όλους τους μαθητές με την καθοδήγηση των εκπαιδευτικών τους.

Αναλυτικά οι δραστηριότητες που υλοποιήσαμε παρουσιάζονται στην ηλεκτρονική εφημερίδα των σχολείων μας.

" Η αλφάβητος των σωμάτων"

<http://efimerida-st.blogspot.gr/2013/03/blog-post_1811.html>

" Όχι στη βία! "

<http://efimerida-st.blogspot.gr/2013/03/blog-post_4507.html>